**A Komárom-Esztergom Vármegyei Kormányhivatal**

**Környezetvédelmi, Természetvédelmi és Hulladékgazdálkodási Főosztály**

**Környezetvédelmi és Természetvédelmi Osztálya**

a kormányzati igazgatásról szóló 2018. évi CXXV. törvény 83. § (1) bekezdése alapján

pályázatot hirdet

**környezetvédelmi szakügyintéző**

munkakör betöltésére.

**A kormányzati szolgálati jogviszony időtartama:** határozatlan idejű kormányzati szolgálati jogviszony

**Foglalkoztatás jellege:** Teljes munkaidős

**A munkavégzés helye:** Komárom-Esztergom megye, 2800 Tatabánya, Fő tér 4.

**A munkakör betöltője által ellátandó feladatkör: k**örnyezetvédelmi feladatkör

**A munkáltató által meghatározott képesítési előírás, a munkakör betöltője által elvárt képesítés:**

Felsőoktatásban szerzett végzettség:

* felsőoktatásban agrár képzési területen, a feladathoz kapcsolódó szakirányú végzettség,
* felsőoktatásban műszaki képzési területen, a feladathoz kapcsolódó szakirányú végzettség,
* felsőoktatásban jogi képzési területen, a feladathoz kapcsolódó szakirányú végzettség,
* felsőoktatásban jogi képzési területen szerzett jogász szakképzettség.

**Ellátandó feladatok:** A területi környezetvédelmi feladat – és hatáskörökből fakadó hatósági tevékenység ellátása.

**A munkakörhöz tartozó főbb tevékenységi körök:**

* Környezetvédelmi és természetvédelmi hatáskörében eljáró Környezetvédelmi, Természetvédelmi és Hulladékgazdálkodási Főosztály, Környezetvédelmi és Természetvédelmi Osztály feladat- és hatáskörébe tartozó hatósági eljárások vonatkozó jogszabályok szerinti ügyintési határidőben történő lefolytatása, kérelmek elbírálása.
* Kötelezések és bírság határozatok előkészítése.
* Környezetvédelmi, egységes környezethasználati, működési, levegőtisztaság-védelmi, zajvédelmi döntések előkészítése, előzetes vizsgálati eljárás, előzetes konzultáció lefolytatása műszaki szakértők bevonásával.
* Ügyiratok kezelésével kapcsolatos szabályok betartása.
* A környezetvédelmi és természetvédelmi engedélyezési eljárásokkal kapcsolatos tájékoztatás.
* Panaszos, közérdekű bejelentő tájékoztatása műszaki szakértők bevonásával.

**Jogállás, illetmény és juttatások:** A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény, valamint a Komárom-Esztergom Megyei Kormányhivatal Közszolgálati Szabályzatának a rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Vagyonnyilatkozat tételi eljárás lefolytatása,
* 6 hónap próbaidő kikötése
* A kormányzati igazgatásról szóló 2018. évi CXXV. törvény 82. § (2) és (4) bekezdés szerinti kizáró okok hiánya

**A pályázat elbírálásánál előnyt jelent:**

* a szakterületen eltöltött idő,
* közigazgatási alapvizsga vagy szakvizsga,
* „B” kategóriára is érvényes vezetői engedély,
* informatikai rendszerek felhasználói szintű ismerete

**Elvárt kompetenciák:**

* együttműködés, felelősségvállalás, önálló munkavégzés

**A pályázat részeként benyújtandó iratok, igazolások:**

* A 87/2019. (IV.23.) számú Korm. rendelet 1. számú melléklete szerinti részletes fényképes szakmai önéletrajz, (a korábbi munkahelyek felsorolása év/hónap/nap pontossággal)
* Iskolai végzettséget, szakképzettséget, nyelvvizsgát igazoló okiratok fénymásolata,
* 3 hónapnál nem régebbi erkölcsi bizonyítvány, vagy annak igényléséről szóló igazolás, amely tanúsítja, hogy a pályázó nem áll a foglalkoztatása gyakorlásától eltiltás hatálya alatt,
* Adatkezelési nyilatkozat a pályázati anyagban szereplő személyi adatok pályázati eljárással összefüggő kezeléséről,
* Nyilatkozat arról, hogy a Kit. 95. §-ban meghatározott összeférhetetlenség a pályázat benyújtásakor fennáll-e.

**A pályázat benyújtásának határideje:** 2025. augusztus 14.

**A munkakör betölthetőségének időpontja:** a pályázat elbírálását követően azonnal

A pályázati kiírással kapcsolatosan további információt Makra Gábor főosztályvezető nyújt, a 06-34-795-889-es telefonszámon.

**A pályázatok benyújtásának módja:**

* Postai úton, a pályázatnak a Komárom-Esztergom Megyei Kormányhivatal Jogi, Humánpolitikai és Koordinációs Főosztály Humánpolitikai Osztály címére történő megküldésével (2800 Tatabánya Bárdos László utca 2.). Kérjük a borítékon feltüntetni a pályázati adatbázisban szereplő azonosító számot: **KE/12/518-1/2025**, valamint a munkakör megnevezését: **környezetvédelmi szakügyintéző.**
* Személyesen: Makra Gábor főosztályvezető Komárom-Esztergom Megyei Kormányhivatal Környezetvédelmi, Természetvédelmi és Hulladékgazdálkodási Főosztály Környezetvédelmi és Természetvédelmi Osztálya 2800 Tatabánya, Fő tér 4. (telefon: 34/795-889)
* Elektronikus úton a humanpolitika@komarom.gov.hu e-mail címen keresztül.

**A pályázat elbírálás rendje**:

Minden csatolandó dokumentumot egyszerre kérünk benyújtani, csak a hiánytalan dokumentációt tekintjük érvényesnek.

A pályázatot a Komárom-Esztergom Megyei Kormányhivatal Főispánja bírálja el. A pályázat kiírója fenntartja magának a jogot, hogy megfelelő pályázó hiányában a pályázati eljárást eredménytelennek nyilvánítsa, és 30 napon belül új pályázatot írjon ki.

**A pályázat elbírálásának határideje:** 2025. augusztus 21.

**A pályázati kiírás közzétételének helye, ideje:** 2025. július 17.

* [www.kormanyhivatalok.hu](http://www.kormanyhivatalok.hu) honlapon
* [www.kozszolgallas.hu](http://www.kozszolgallas.hu) honlapon

**A munkáltatóval kapcsolatos egyéb lényeges információ:**

A pályázat a kormányzati igazgatásról szóló 2018. évi CXXV. törvény hatálya alá esik, a foglalkoztatás kormányzati szolgálati jogviszony keretei között történik. A kiírt álláshelyre határozatlan idejű kormányzati szolgálati jogviszonyt létesítünk 6 hónap próbaidő kikötésével. Tájékoztatjuk a pályázókat, hogy eredménytelen pályázat esetén - amennyiben pályázati anyagukban külön mellékelt nyilatkozattal kifejezetten kérik - önéletrajzuk egy később megüresedő pozíció betöltése érdekében bekerül a Kormányhivatal kiválasztási adatbázisába. (Megjegyzés: az adatbázisba történő bekerülés esetén az újonnan megjelenő pályázati felhívásunkra újbóli pályázat leadása szükséges.) Az adatbázisból a pályázati dokumentáció a pályázó kérésére törlésre kerül. Az adatkezelés hozzájáruláson alapul, hozzájáruló nyilatkozatában foglaltakkal Ön kifejezetten, írásban hozzájárul az önéletrajzában foglalt valamennyi személyes adatának kezeléséhez. Az adatokat a Jogi, Humánpolitikai és Koordinációs Főosztály toborzási adatbázisát kezelő munkatársai dolgozhatják fel, valamint kizárólag ők és az esetlegesen megüresedő pozíció szerinti szervezeti egység vezetői ismerhetik meg. Tájékoztatjuk, hogy Ön tájékoztatást kérhet személyes adatai kezeléséről, valamint kérheti személyes adatainak helyesbítését, törlését, zárolását, illetve adatainak a megjelölt célra vagy annak egy részére történő kezelésének megszüntetését. Tájékoztatjuk, hogy a további együttműködést bármikor, indokolás nélkül megtagadhatja. Az adatkezeléssel kapcsolatban Önt megilletik az információs önrendelkezési jogról és az információszabadságról szóló 2011. évi CXII. tv-ben biztosított jogorvoslati lehetőségek (21.-22 §).